ΓΡΑΠΤΗ ΕΡΩΤΗΣΗ E-0795/03

υποβολή: Alexandros Alavanos (GUE/NGL) προς την Επιτροπή

(14 Μαρτίου 2003)

Θέμα: Προσωπικά δεδομένα ευρωπαίων πολιτών

Ο έλληνας καθηγητής πανεπιστημίου, κ. Ευγένιος Αγγελόπουλος, συνελήφθηκε και ανακρίθηκε από τις αρχές των ΗΠΑ, μόλις έφθασε στο αεροδρόμιο της Ν. Υόρκης, παρά το ότι είχε λάβει άδεια εισόδου (βίζα) στις ΗΠΑ από τις αρμόδιες αμερικανικές προξενικές αρχές στην Αθήνα.

Σύμφωνα με δημοσίευμα Αθηναϊκής εφημερίδας, το οποίο επικαλείται καλά πληροφορημένες πηγές της Επιτροπής, οι αμερικανικές αρχές διέθεταν πλήθος προσωπικών δεδομένων του έλληνα πολίτη, τα οποία είχαν διαβιβαστεί από ευρωπαϊκές αρχές στις αρχές των ΗΠΑ κατόπιν μιας καταρχήν συμφωνίας που έχει επέλθει μεταξύ της Ευρωπαϊκής Ένωσης και των ΗΠΑ και η οποία προβλέπει να παραδίδονται στις αμερικανικές αρχές τα προσωπικά στοιχεία των ταξιδιωτών που ταξιδεύουν από χώρες μέλη της Ένωσης προς τις ΗΠΑ.

1. Στην κατ' αρχήν συμφωνία με τις ΗΠΑ για την παράδοση ευαίσθητων προσωπικών δεδομένων περιλαμβάνεται η διαβίβαση προσωπικών δεδομένων ευρωπαίων ταξιδιωτών που πηγαίνουν στις ΗΠΑ· Το εν λόγω θέμα απασχόλησε καθ' οιονδήποτε τρόπο το Συμβούλιο Δικαστικών Υποθέσεων της 27-28.2.2003·

2. Γνωρίζει η Επιτροπή ποιες χώρες μέλη έχουν ήδηπογράψει διμερείς συμφωνίες με τις ΗΠΑ για την διαβίβαση προσωπικών στοιχείων πολιτών τους, και σε ποιες από αυτές περιλαμβάνεται η διαβίβαση προσωπικών δεδομένων όσων ταξιδεύουν με προορισμό τις ΗΠΑ·

Απάντηση του κ. Bolkestein εξ ονόματος της Επιτροπής

(14 Απριλίου 2003)

Η Επιτροπή ενημερώθηκε σχετικά με την περίπτωση που αναφέρει το αξιότιμο μέλος. Η περίπτωση της αναφέρθηκε από την ελληνική αρχή που είναι επιφορτισμένη με την προστασία των δεδομένων προσωπικού χαρακτήρα. Εντούτοις δεν διαθέτει καμία πληροφορία ως προς την πηγή των στοιχείων που διαθέτουν οι αμερικανικές αρχές και τα οποία οδήγησαν στη σύλληψη του έλληνα καθηγητή πανεπιστημίου και δεν δύναται να επιβεβαιώσει ή να διαψεύσει τη σχέση μεταξύ της ενλόγω σύλληψης και της πληροφορίας που δημοσιεύτηκε στον ελληνικό τύπο.

Πέραν τούτου, η Επιτροπή ανέλαβε τη διεξαγωγή διαλόγου με τις αμερικανικές αρχές κατόπιν της εισαγωγής από τις Ηνωμένες Πολιτείες διαφόρων νομοθετημάτων που καθιστούνποχρεωτική τη διαβίβαση δεδομένων προσωπικού χαρακτήρα αφορώντα τους επιβάτες και τα πληρώματα εκ μέρους των εταιριών που διεξάγουν πτήσεις προς τις Ηνωμένες Πολιτείες (και όχι εκ μέρους των ευρωπαϊκών αρχών). Οιποχρεώσεις αυτές αφορούν και τις εταιρίες που πραγματοποιούν πτήσεις από Ευρώπη. Ο διεξαγόμενος διάλογος αποσκοπεί στη θέσπιση λύσης που θα εγγυάται ότι τα διαβιβαζόμενα στοιχεία θα τυγχάνουν επαρκούς προστασίας στις Ηνωμένες Πολιτείες σύμφωνα με τις απαιτήσεις της οδηγίας 95/46/ΕΚ(1) περί προστασίας των δεδομένων.

Οι συζητήσεις αυτές δεν έχουν καταλήξει σε καμία καταρχήν συμφωνία αλλά στην έκδοση από τα αμερικανικά τελωνεία και την Επιτροπή μιας κοινής δήλωσης και σε μια δέσμευση των αμερικανικών τελωνείων που αφορούν ειδικά την προστασία των ευαίσθητων δεδομένων.

Τέλος, η Επιτροπή δεν γνωρίζει σχετικά με την ύπαρξη διμερών συμφωνιών μεταξύ κρατών μελών και Ηνωμένων Πολιτειών επί τουπόψη θέματος.

(1) Οδηγία 95/46/ΕΚ του Κοινοβουλίου και του Συμβουλίου, της 24ης Οκτωβρίου 1995, σχετικά με την προστασία των φυσικών προσώπων ως προς την επεξεργασία των δεδομένων προσωπικού χαρακτήρα και την ελεύθερη κυκλοφορία των ενλόγω δεδομένων, ΕΕ L 281 της 23.11.1995.